text: मुंबई। अभिनेता सिद्धांत कपूर जो अपनी आगामी फिल्म ‘पलटन’ की तैयारी कर रहे हैं, ने कहा कि वह इस बात को लेकर बहुत खुश हैं कि उनकी बहन श्रद्धा कपूर बॉलीवुड में अच्छा काम कर रही हैं। सिद्धांत ‘पलटन’ की विशेष स्क्रीनिंग पर श्रद्धा के साथ मीडिया से मुखातिब हो रहे थे, जहां उन्होंने यह बात कही। इस दौरान उनके साथ शिवांगी कोल्हापुरी, पद्मिनी कोल्हापुरी, हर्षवर्धन राणे, दीपिका कक्कड़, अर्जुन रामपाल, जे.पी दत्ता. सोनल चौहान, मोनिका गिल और रूप राठौड़ मौजूद थे।